এই অবস্থায় শিক্ষিকারা সকলেই চাইছেন , অবিলম্বে যেন তাঁদের অন্য স্কুলে বদলি করে দেওয়া হয়৷ এ জন্য নিয়মিত জেলা বিদ্যালয় পরিদর্শকের দন্তরে দৌড়ঝাঁপও করছেন তাঁরা৷ কিন্ত্ত এখনও তেমন সাড়া না -মেলায় এবং পুরো প্রক্রিয়াটিই এ ভাবে ধীরে চলায় নিজেদের হতাশা চেপে রাখতে পারছেন না তাঁরা৷ এক শিক্ষিকা বলেন , &lsquo;আমরা সকলেই যোগ্যতাসম্পন্ন৷ আমরা ছাত্রীদের পড়াতে পারি না , এমন তো নয় ! এ ভাবে প্রতিদিন স্কুলে এসে ১১টা থেকে ৪টে পর্যন্ত শুধু বসে কাটানো অত্যন্ত যন্ত্রণার৷ এই স্কুলে যদি ছাত্রী না -আসে , আমাদের অন্য যে কোনও স্কুলে পাঠানো হোক৷ তাতে আমরা অন্তত নিজেদের পারদর্শিতা, যা শিখেছি সেটুকুর প্রতি সুবিচার করতে পারব৷ &rsquo; স্কুল পরিচালন সমিতির সভাপতি সাত্যকি মুখোপাধ্যায় বলেন , &lsquo;আমাদের স্কুল অনেক পুরোনো৷ অভিভাবকদের বহু বুঝিয়েও লাভ হয়নি৷ ছাত্রীর অভাবে স্কুল উঠে যেতে বসেছে৷ খুবই দুঃখের ব্যাপার৷ &rsquo; স্কুল ছাত্রীশূন্য হওয়ার কথা মেনে নিয়েছেন হাওড়ার বিদ্যালয় পরিদর্শক শান্তনু সিনহাও৷